CELEX: 32006D0776
Language: fi
Date: 2006-11-13 00:00:00
Title: 2006/776/EY: Komission päätös, tehty 13 päivänä marraskuuta 2006 , markkinoilta poistamattomista ylijäämäsokerimääristä perittävistä maksuista (tiedoksiannettu numerolla K(2006) 5370)

15.11.2006   
            
            
               FI
            
            
               Euroopan unionin virallinen lehti
            
            
               L 314/35
            
         
      KOMISSION PÄÄTÖS,
   tehty 13 päivänä marraskuuta 2006,
   markkinoilta poistamattomista ylijäämäsokerimääristä perittävistä maksuista
   (tiedoksiannettu numerolla K(2006) 5370)
   (Ainoastaan kreikan-, latvian-, maltan-, slovakian- ja vironkieliset tekstit ovat todistusvoimaisia)
   (2006/776/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan,
   ottaa huomioon sokerialalla sovellettavista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian unioniin liittymisen vuoksi 14 päivänä tammikuuta 2004 annetun komission asetuksen (EY) N:o 60/2004 (1) ja erityisesti sen 7 artiklan 2 kohdan,
   sekä katsoo seuraavaa:
   
               (1)
            
            
               Sokerin, isoglukoosin ja fruktoosin ylijäämämäärien määrittämisestä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian osalta 31 päivänä toukokuuta 2005 annetussa komission asetuksessa (EY) N:o 832/2005 (2) määritetään sokerimäärät, jotka ylittävät 1 päivänä toukokuuta 2004 tavanomaiseksi katsotun siirtovaraston ja jotka on poistettava yhteisön markkinoilta.
            
         
               (2)
            
            
               Asetuksen (EY) N:o 60/2004 6 artiklan 2 kohdassa asetetaan määritettyjen ylijäämämäärien markkinoilta poistamisen määräajaksi 30 päivä marraskuuta 2005. Saman asetuksen 7 artiklan 1 kohdassa säädetään, että kyseisten jäsenvaltioiden on esitettävä 31 päivään maaliskuuta 2006 mennessä todisteet markkinoilta poistamisesta.
            
         
               (3)
            
            
               Tähän 31 päivän maaliskuuta 2006 määräaikaan mennessä Kypros esitti todisteet 190 sokeritonnin, Latvia 1 743 sokeritonnin ja Slovakia 1 797 sokeritonnin poistamisesta markkinoilta. Tästä syystä näiden jäsenvaltioiden ylijäämämääriä olisi vähennettävä vastaavasti.
            
         
               (4)
            
            
               Niiden määrien osalta, joista ei ole esitetty lainkaan todisteita markkinoilta poistamisesta, kyseisiltä jäsenvaltioilta olisi asetuksen (EY) N:o 60/2004 7 artiklan 2 kohdan mukaisesti veloitettava poistamatta jäänyttä määrää vastaava summa kerrottuna CN-koodiin 1701 99 10 kuuluvan valkoisen sokerin 1 päivän toukokuuta 2004 ja 30 päivän marraskuuta 2005 välisen ajan suurimmalla vientituella. Mainitulla ajanjaksolla suurin vientituen määrä oli 499,5 euroa tonnilta tiettyihin kolmansiin maihin vietävän valkoisen sokerin vientituen enimmäismäärän vahvistamisesta asetuksessa (EY) N:o 1290/2003 tarkoitetun pysyvän tarjouskilpailun osana järjestettävää 28. osittaista tarjouskilpailua varten 27 päivänä toukokuuta 2004 annetussa komission asetuksessa (EY) N:o 1038/2004 (3) vahvistetun mukaisesti.
            
         
               (5)
            
            
               Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/EY, Euratom (4) 2 artiklan 1 kohdan a alakohdassa säädetään, että maksut, joista on määrätty sokerialan yhteisessä markkinajärjestelyssä, ovat omia varoja. Tämän vuoksi on tarpeen vahvistaa kyseisten yhteisöjen omista varoista tehdyn päätöksen 94/728/EY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000 (5). 2 artiklan 2 kohdassa ja 6 artiklan 3 kohdan a alakohdassa tarkoitettujen määrien toteamispäivä. Koska asetuksen (EY) N:o 60/2004 7 artiklan 2 kohdassa säädetään, että kyseisten jäsenvaltioiden maksut suoritetaan neljässä vaiheessa, olisi vahvistettava neljä eri päivämäärää.
            
         
               (6)
            
            
               Tässä päätöksessä säädetyt toimenpiteet ovat sokerin hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Asetuksen (EY) N:o 60/2004 7 artiklan 2 kohdan mukaisesti jäsenvaltioilta veloitetaan asetuksella (EY) N:o 832/2005 määritellyistä ylijäämäsokerimääristä, joiden markkinoilta poistamisesta ei ole esitetty riittäviä todisteita 31 päivään maaliskuuta 2006 mennessä, seuraavat summat:
   
               —
            
            
               Viro: 45 686 268 euroa,
            
         
               —
            
            
               Kypros: 19 991 489 euroa,
            
         
               —
            
            
               Latvia: 4 418 577 euroa,
            
         
               —
            
            
               Malta: 1 224 774 euroa,
            
         
               —
            
            
               Slovakia: 4 209 786 euroa.
            
         2 artikla
   Asetuksen (EY, Euratom) N:o 1150/2000 2 artiklan 2 kohdan ja 6 artiklan 3 kohdan a alakohdan soveltamiseksi yhteisölle kuuluva maksu todetaan seuraavasti:
   
               a)
            
            
               päivänä, jona tämä päätös annetaan tiedoksi kyseisille jäsenvaltioille, sen määrän osalta, joka siirretään yhteisön talousarvioon 31 päivään joulukuuta 2006 mennessä;
            
         
               b)
            
            
               kunkin vuoden 15 päivänä lokakuuta niiden määrien osalta, jotka siirretään yhteisön talousarvioon 31 päivään joulukuuta mennessä vuosina 2007, 2008 ja 2009.
            
         3 artikla
   Tämä päätös on osoitettu Viron tasavallalle, Kyproksen tasavallalle, Latvian tasavallalle, Maltan tasavallalle ja Slovakian tasavallalle.
   
      Tehty Brysselissä 13 päivänä marraskuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 9, 15.1.2004, s. 8. Asetus sellaisena kuin se on viimeksi muutettuna asetuksella (EY) N:o 1667/2005 (EUVL L 269, 14.10.2005, s. 3).
   
      (2)  EUVL L 138, 1.6.2005, s. 3.
   
      (3)  EUVL L 190, 28.5.2004, s. 25.
   
      (4)  EYVL L 253, 7.10.2000, s. 42.
   
      (5)  EYVL L 130, 31.5.2000, s. 1. Asetus sellaisena kuin se on muutettuna asetuksella (EY, Euratom) N:o 2028/2004 (EUVL L 352, 27.11.2004, s. 1).